Pyogenesis

**Pyogenesis** on 1989 perustettu saksalainen yhtye, joka on urallaan soittanut laajalti eri rockin ja metallimusiikin alagenrejä. Yhtye aloitti uransa äärimetalli-yhtyeenä, siirtyen gootti- ja vaihtoehtometalliin/rockkiin ja edelleen punk rockkiin, elektronisiin kokeiluihin ja pop punkkiin. 2010-luvulta alkaen yhtyeen tyyli on lainannut elementtejä punkista, indie rockista, vaihtoehtometallista, goottimetallista ja progressiivisesta metallista.

## Historia
Tim Eiermann (örinälaulu, kitara), Joe Proell (basso) ja Schlanzer (rummut, huutolaulu) perustivat Immortal Hate -yhtyeen vuonna 1989. Alkuperäisellä nimellä ja kokoonpanolla äänitettiin ainostaan vuoden 1990 demo-kasetti *Pyogenesissis of a festered corpse.* Alkuvuosina yhtye soitti pääasiassa deathmetallia. 

Yhtye vaihtoi vuonna 1991 nimensä Pyogenesikseksi  ja Pit Muley korvasi Schlanzerin yhtyeen rumpalina. Toisen demonsa *Ode to the Churning Seas of Nar-Mataru* yhtye äänitti vuonna 1991. *Ode to the Churning Seas of Nar-Mataru* julkaistiin virallisesti Iron Bonehead Productions levy-yhtiön toimesta vasta vuonna 2021. Julkaisu käyttää lakiteknisistäsyistä artisti nimeä KABANDHA, sillä demolla soittanut rumpali Pit Muley vastusti julkaisua Pyogenesis nimellä.

1991 vuoden kesällä  Flo V. Schwarz liittyi Pyogenesikseen soolokitaristiksi.

Vuonna 1992 julkaistiin kaksi 7-tuumaista vinyyli singleä. *Rise of the Unholy*, ja sen b-puolella *Path Below the Skull* meksikolaisen Memphitic Productions -levy-yhtiön toimesta, sekä *Sacrificious Profanity,* ja sen b-puolella *Lowland of Impiety* kolumbialaisen Symphonies of Death Records -levy-yhtiön toimesta. *Rise of the Unholyn* molemmat raidat olivat demoäänityksiä *Ode to the Churning Seas of Nar-Mataru* -demolta sellaisenaan. *Sacrificious Profanityn* materiaali oli puolestaan uudella kokoonpanolla äänitettyä uutta materiaalia. *Sacrificious Profanity -*kappale julkaistiin myöhemmin nimellä *Extasis* vuoden 1994 albumilla *Sweet X-Rated Nothings.* Yhtye on myöhemmin tuonut ilmi ettei Symphonies of Death Records maksanut singlen tuotoista yhtyeelle rojalteja. 

Vielä samana vuonna ranskalaisen Osmose Productions kustansi Pyogenesiksen myös *Ignis Creationa* tunnetun nimikkodebyytin. Albumilla kuultiin ensikertaa Tim Eiermannin örinälaulun rinnalla myös Flo V. Schwarzin puhdasta laulua ja korkeaa huutolaulua. Osmose Production julkaisi ja markkinoi debyyttiä kokopitkänä albumina, vaikka se sisälsikin vain 5 raitaa. Eri alueelliset painokset tai uudelleenjulkaisut ovat käyttäneet joko *Pyogenesis, Ignis Creatio* tai *Ignis Creatio - Origin of Fire* nimeä albumin julkaisussa*.* EP edusti musiikillisesti 90-luvun alussa metallimusiikin alakulttuureissa nousussa ollutta death- ja doom metallin fuusiogenreä. Tätä samaa fuusiogenreä edustivat samoihin aikoihin myös muunmoassa Amorphis, Anathema, Paradise Lost ja My Dying Bride. 1993 rumpali Pit Muley jätti yhtyeen taiteellisten erimielisyyksien vuoksi ja hänet korvasi Wolle Maier.

Seuraava EP *Waves of Erotasia* ilmestyi 1994 ja sen julkaisi saksalainen Nuclear Blast jonka kanssa yhtye solmi useamman pitkäsoiton mittaisen levytyssopimuksen. Ensimmäinen varsinainen pitkäsoitto *Sweet X-Rated Nothings* ilmestyi myös vuonna 1994. Vuoden 1994 julkaisujen myötä yhtyeen musiikillinentyyli edusti gootti- ja vaihtoehtometallia, sisältäen rock-rakenteita ja pop melodioita. Basisti ja perustajajäsen Joe Proell jätti yhtyeen vielä samana vuonna musiikillisten erimielisyyksien vuoksi. Tilalle liittyi yksikätinen  basisti Roman Schönsee.

Vuonna julkaistiin 1995 *Twinaleblood* EP ja samanniminen pitkäsoitto. Nimikkoraidasta kuvattiin Pyogenesiksen ensimmäinen musiikkivideo. Materiaali äänitettiin Roman Schönseen omistamalla Factory of Audio Arts studiolla. Twinalebloodin musiikillinentyyli sisälsi paljon variaatiota. Albumilla kuullan punkkia, vaihtoehtorockia, vaihtoehto- ja goottimetallia.

Tämän jälkeen yhtye jätti metallimusiikin kokonaan taakseen soittaen erillaisia pop ja rock tyylisiä kappaleita, kokeillen myös elektronisilla elementeillä. Ennen vuoden 2015 albumia *A Century in the curse of time* joka toi metallimaisemman ilmaisun takaisin yhtyeen tyyliin.

## Jäsenet
**Nykyinen kokoonpano**
*Flo V. Schwarz – laulu, kitara, koskettimet (1991-)
*Malte Brauer – bassokitara, taustalaulu (2002-)
*Gizz Butt – kitara, taustalaulu (2015-2018, 2025-, kiertuemuusikko 2021)
*Sebastian Michalski – rummut, taustalaulu (2024-)
**Entiset jäsenet**
* Tim Eiermann -  laulu, kitara (1989-1998, 2014-2015)
* Joe Proell - bassokitara (1989-1994)
* Schlanzer - rummut (1989-1990)
* Pit Mulley - rummut (1991-1993)
* Wolle Maier - rummut (1993-1998)
* Roman Schönsee - bassokitara (1994-1997)
* Mirza Kapidžić - bassokitara (2000-2002)
* Tobias "Briefmarke" Morell - rummut, taustalaulu (2000-2007, kiertuemuusikko 1999-2000)
* Sophie Rutard (aikaisemmin Peter Rutard) - kitara, taustalaulu (2000-2007), kiertue: basso (1997-1999),  kitara (1999-2000)
* Jan Räthje - rummut (2015-2023)
* Thilo Schmidt - kitara, taustalaulu (2018-2022, kiertuemuusikko 2024)
**Kiertue jäsenet**
* Wolfgang Schrödl - basso, taustalaulu (1996)
* Jens - basso (1999-2000)
* Olman Viper - rummut (2013)
* Chris Schütte - rummut (2019)
* Federico Marengo - kitara (2022-2023)
* Clint Carl - rummut (2023-2024)
* Murdok Solo - kitara (2023-2024)
* Alejandro Garcia - kitara (2024-2025)

## Julkaisut/Tuotanto
**Rise of the Unholy*, 7" (1992)
**Sacrificious Profanity*, 7" (1992)
**Ignis Creatio*, EP (1992)
**Waves Of Erotasia*, EP (1994)
**Sweet X-Rated Nothings*, albumi (1994)
**Twinaleblood*, albumi (1995)
**Love Nation Sugarhead*, EP (1996)
**Unpop*, albumi (1997)
**Mono ... or will it ever be the way it used to be*, albumi (1998)
**P*, albumi (2000)
**I Feel Sexy*, EP (2002)
**She makes me wish I had a gun*, albumi (2002)
**A Century in the Curse of Time* (2015)
**A Kingdom to Disappear* (2017)
**A Silent Soul Screams Loud* (2020)

## Lähteet

## Aiheesta muualla
*Pyogenesis Myspacessa